laion/Wikipedia-Exotic huggingface dataset:
Ahjukartulid

Ahjukartulid on praeahjus või ahjus rasva või toiduõliga pannil või ahjuvormis küpsetatud kartulid. Ahjukartulid on üks jõulutoitudest. Sealihaga ahjukartulid on eesti rahvustoit. Mõnel Lääne-Eesti saarel võib toidu kohta kuulda ka nimetust ahjutuhlid, sest tuhlis tähendab seal kartulit. Ahjukartuleid süüakse iseseisva roana või lisandina. Kartulid kooritakse ja tükeldatakse suurteks tükkideks. Tükid pannakse koos rasvase sealiha tükiga pannile. Kartulitele puistatakse peale keedusoola ja vastavalt maitsele köömneid. Pann pannakse praeahju ja toitu küpsetatakse 250°C juures. Aeg-ajalt kartuleid keeratakse. Võib kasutada ka viilutatud peekonit. 250 g ahjukartuleid sisaldab 6 g valku, 12 g rasvu ja 63 g süsivesikuid ning selle kalorsus on 429 kilokalorit. Ahjukartulitel on kõrge glükeemiline indeks: nad sisaldavad süsivesikuid, mis kutsuvad esile tugeva glükeemilise reaktsiooni, mis aitab kaasa rasvumisele. Küpsekartulid Praetud kartulid Friikartulid Koka nõuanded ja erinevad retseptid Kreekapärased ahjukartulid Mundris ahjukartulid
Helisüsteem

Helisüsteem (inglise keeles pitch space, saksa keeles Tonsystem) on muusikas teatud struktuuris, stiilis, ajastul või rahvuskultuuris kasutatavad kõik muusikalised helid ja nende helikõrguslikud suhted. Helisüsteemi helide sagedussuhted määrab häälestus. Oktaviekvivalentsi puhul moodustavad helisüsteemi heliklassid. Näiteks Didymose "loomulik helisüsteem" koosneb 197st heliklassist. Näiteks võrdtempereeritud 12-helisüsteemi moodustab kaksteist heliklassi, mis on saadud oktavi jaotamisel kaheteistkümneks võrdseks pooltooniks suurusega 100 tsenti. Helisüsteemide uurimine on muusikateooria üks keskseid teemasid.
Arhitektuur (täpsustus)

Arhitektuur on kunst ja teadus kujundusest ja struktuuridest. Arhitektuur ehk ehituskunst on hoonete ja neid ümbritseva keskkonna kujundamine. Sõna "arhitektuur" võib tähendada ka järgmist: Arvutiarhitektuur, arvutisüsteemide arhitektuur Süsteemide arhitektuur, insenerisüsteemide representatsioon Informatsiooniarhitektuur, teabesüsteemide arhitektuur, Tarkvaraarhitektuur, tarkvarasüsteemide arhitektuur Riistvaraarhitektuur, riistvarasüsteemide arhitektuur Laevaarhitektuur, teadus veesõidukite ehitusest Maastikuarhitektuur, inimese loodud maastikukujunduse konstruktsioonid Sõidukiarhitektuur, mingit tüüpi sõidukitele omane ühine ehituslik alus Organisatsiooniarhitektuur, arhitektuur või raamistik organisatsioonistruktuuride korraldamiseks Tsütoarhitektuur, rakustruktuuride ülesehitus ja koostoime Sõna "arhitektuur" on kasutatud ka järgmises tähenduses: Arhitektuuriajalugu, arhitektuuride arengu ja ajaloo uurimine Tootearhitektuur, toote või toodete perekonna kujundussüsteem
Guy Stair Sainty

Guy Stair Sainty (sündinud 1950) on Briti kunstikaupleja, genealoog ja heraldik. Stair Sainty Galleries Almanach de la Cour Poidimani against Stair Sainty
Derrick Atkins

Mitte segi ajada Derrick Adkinsiga Derrick Atkins (sündinud 5. jaanuaril 1984) on Bahama kergejõustiklane (100 m ja 200 m jooksja). Ōsaka 2007 hõbemedal 100 m 9,91 Derrick Atkins IAAF-i kodulehel
Põhja-Banati ringkond

Põhja-Banati ringkond on ringkond Serbia autonoomse piirkonna Vojvodina põhjaosas. Ringkond jaguneb halduslikult kuueks omavalitsuseks: Kanjiža (ungari: Magyarkanizsa) Senta (ungari: Zenta) Ada (ungari: Ada) Čoka (ungari: Csóka) Novi Kneževac Kikinda 2002. aasta rahvaloenduse andmetel oli ringkonna elanikest ungarlasi 78 551 (47,35%), serblasi 72 242 (43,55%), mustlasi 3944 (2,37%) ja jugoslaavlasi 3018 (1,81%).
Henrietta Anne Stuart

Henrietta Anne, Inglismaa printsess, Orléansi hertsoginna (prantsuse keeles Henriette d'Angleterre) (26. juuni (vkj 16. juuni) 1644 Exeter, Devon – 30. juuni 1670 Saint-Cloud Pariisi lähedal) oli Charles I ja kuninganna Henrietta Maria tütar. Ta oli abielus Orléansi hertsogi Philippe I-ga. Henrietta Anne sündis Exeteris Bedford House'is Inglise kodusõja ajal. Kaks nädalat pärast tütre sündi suundus kuninganna Henrietta Maria, tema ema, Falmouthi kaudu Prantsusmaale, et paluda Louis XIV-lt oma abikaasale sõjalist toetust. Oma tütre jättis ta raske ja ohtliku teekonna tõttu Exeteri leedi Villiers' hoolde. Henrietta Anne kohtus emaga taas kaks aastat hiljem. Pärast seda, kui Charles I 1649. aastal hukati, läks kuninganna koos Henrietta Anne'iga Prantsuse õukonda. 31. märtsil 1661 abiellus Henrietta Anne oma nõo, Orléansi hertsogi Philippe I-ga. Laulatus toimus Pariisis kuningapalee kabelis. Abielu oli õnnetu, sest Philippe eelistas meessoost armukest, kes võistles Henrietta Anne'iga võimu pärast. Henrietta lasi liikvele kuulujutu, et tal on armusuhe Philippe'i venna Louis XIV-ga. Kuulujutu eesmärk oli saata Philippe'i sõber pagendusse. Philippe'i sõber plaanitses samal ajal Henrietta Anne'i kõrvaldamist. Orléansi Marie Louise (26. aprill 1662 – 12. veebruar 1689) Orléansi Anne Marie (27. august 1669 – 26. august 1728) Henrietta Anne oli väga lähedane Louis XIV-ga, keda peeti tema tütarde tegelikuks isaks. Henrietta Anne'i surmajärgsel hommikul olevat Louis XIV olnud palju kurvem kui Philippe. Henrietta Anne pidas tihedat kirjavahetust oma venna Charles II-ga. Ta aitas vennal korraldada läbirääkimisi, mille eesmärk oli sõlmida Inglismaa ja Prantsusmaa vahel kaitseliit (Secret Treaty of Dover, 1670). Henrietta Anne suri Saint-Cloudi palees kaks nädalat pärast liidulepingu allkirjastamist. Kahtlustati, et Philippe'i armukese sõbrad olid ta mürgitanud. Lahang aga näitas, et Henrietta Anne suri kõhukelmepõletiku tõttu.
Kesk-Banati ringkond

Kesk-Banati ringkond on ringkond Serbia autonoomses piirkonnas Vojvodinas. Ringkond jaguneb halduslikult viieks omavalitsuseks: Novi Bečej Nova Crnja Žitište Sečanj Zrenjanin 2002. aasta rahvaloenduse andmetel oli ringkonna 208 400 elanikust serblasi 150 794 (72,33%), ungarlasi 27 842 (13,35%), mustlasi 5682 (2,72%) ja rumeenlasi 5156 (2,47%). Just siin Lazarevo asulas tabati 26. mail 2011 juba 16 aastat tagaotsitav sõjakurjategija Ratko Mladić.
Põhja-Bačka ringkond

Põhja-Bačka ringkond on ringkond Serbia autonoomses piirkonnas Vojvodinas. Ringkond jaguneb halduslikult kolmeks omavalitsuseks: Subotica (ungari: Szabadka) Bačka Topola (ungari: Topolya) Mali Iđoš (ungari: Kishegyes) 2002. aasta rahvaloenduse andmetel oli ringkonna elanikest ungarlasi 87 181 (43,56%), serblasi 49 637 (24,8%), horvaate 17 227 (8,6%) ja bunjevatse 16 454 (8,22%). Ringkonna ametlik koduleht
Lõuna-Bačka ringkond

Lõuna-Bačka ringkond on ringkond Serbia autonoomses piirkonnas Vojvodinas. Ringkond jaguneb halduslikult Novi Sadi linnaks ja 11 vallaks: Srbobrani vald Bači vald Bečej vald Vrbasi vald Bačka Palanka vald Bački Petrovaci vald Žabalji vald Titeli vald Temerini vald Beočini vald Sremski Karlovci vald 2002. aasta rahvaloenduse andmetel oli ringkonna elanikest serblasi 392 264 (69,1%), ungarlasi 54 610 (9,6%), slovakke 26 574 (4,7%) ja montenegrolasi 17 165 (2,9%).
Anne Marie

Anne Marie, Savoia hertsoginna ja Sardiinia kuninganna (27. august 1669 St Cloud' mõis – 26. august 1728 Torino, Savoia hertsogkond) oli Orléansi hertsogi Philippe I ja Henrietta Anne'i tütar. 10. aprillil 1684 abiellus Anne Marie Versailles's Savoia hertsog Vittorio Amedeoga (hilisem Sardiinia kuningas). Abielu sõlmiti kirja teel. Anne Marie sõitis oma abikaasa juurde ja 6. mail 1684 korraldati Savoia pealinnas Torinos teine pulmapidu, seekord mõlema abikaasa kohalolekul. Sellest abielust sündisid Maria Adelaïde (1685–1712), Louis XV ema Maria Ana (1687–1690) Maria Luisa Gabriella (1688–1714) surnult sündinud tütar (1691) surnult sündinud poeg (1697) Vittorio Amedeo Giovanni Felipe (1699–1715), Piemonte prints Carlo Emanuele III (1701–1773), Savoia hertsog ja Sardiinia kuningas Emanuele Philiberto (1705–1705), Chablais' hertsog 1713 tehti Vittorio Amedeo Utrechti rahu tulemusena Sitsiilia kuningaks teenete eest Hispaania pärilussõjas. Seetõttu muutus abikaasade tiitel: neid hakati majesteetideks kutsuma. 1720 pidi ta Sitsiilia vahetama märksa vähem tähtsa Sardiinia kuningriigi vastu. Sitsiilia läks Saksa-Rooma keisrile Karl VI-le. Kaks aastat pärast Marie Anne surma loobus Vittorio Emanuele Sardiinia troonist oma poja kasuks. Kaks aastat hiljem Vittorio Emanuele suri, jõudes vahepeal morganaatiliselt abielluda. Aastatel 1714–1720 oli Anne Marie jakobiitide Inglismaa trooninõudleja James Stuarti pärija. Ta sai pärijaks 1. augustil 1714 pärast oma vanema õe Anne'i surma (Anne elas üle kõik oma lapsed), kuid ta lakkas olemast pärija 31. detsembril 1720, kui sündis Stuarti poeg Charles Stuart. Charles Stuartil polnud seaduslikke pärijaid ja sellepärast läks Inglismaa trooni taotlemise õigus pärast Stuarti surma Anne Marie järglastele. Siiski ei taotlenud ükski Anne Marie järglane reaalselt Inglismaa trooni.
Unbelievable (Sarah Connori album)

"Unbelievable" on Saksa laulja ja laulukirjutaja Sarah Connori teine sooloalbum. See ilmus 30. septembril 2002. SarahConnor.com — Sarah Connori koduleht Selles artiklis on kasutatud ingliskeelset artiklit en:Unbelievable (Sarah Connor album) seisuga 25.10.2017.
Altereeritud heli

Altereeritud helid ehk alterhelid[viide?] tuletatakse alteratsiooni teel alushelidest. Altereeritud heli nimetus ehk tulendnimetus[viide?] on tuletatud alusheli nimetusest: altereerimisel pool tooni üles lisatakse tähtnimetusele sufiks -is (näiteks C -> Cis) poolt tooni alla lisatakse tähtnimetusele sufiks -es (näiteks C -> Ces) terve toon üles lisatakse tähtnimetusele sufiks -isis (näiteks C -> Cisis) terve toon alla lisatakse tähtnimetusele sufiks -eses (näiteks C -> Ceses) Erandid: Mi-bemoll = Es La-bemoll = As Si-bemoll = B Si-bekarr = H Alusheli
Lääne-Bačka ringkond

Lääne-Bačka ringkond on ringkond Serbia autonoomses piirkonnas Vojvodinas. Ringkond jaguneb halduslikult neljaks vallaks: Apatini vald Kula vald Odžaci vald Sombori vald 2002. aasta rahvaloenduse andmetel oli ringkonna elanikest serblasi 62,9%, ungarlasi 10,2%, horvaate 6,1% ja montenegrolasi 4,3%. Lääne-Bačka portaal
Järveotsa järv

Järveotsa järv (ka: Turvaste Järveotsa järv; Järvetsa järv; Järvatse järv; Järvatsi järv; Kiisamaa järv; Selgjärv) asub Harju maakonnas Saue vallas Siimika külas. Järve kaldal asub RMK puhkekoht, mille juures algab ja lõppeb 6,5 km pikkune Valgejärve loodusõpperada. Järveotsa järv Eesti looduse infosüsteemis (vaadatud 9. veebruaril 2015) Valgejärve loodusõpperada (6,5 km) Loodusega koos (vaadatud 9. veebruaril 2015) Järve kirjeldus ja foto Nissi valla koduleht Kirjeldus ja foto Valgejärve matkarada
Key to My Soul

"Key to My Soul" on Sarah Connori kolmas stuudioalbum, mis ilmus 17. novembril 2003. Selles artiklis on kasutatud ingliskeelset artiklit en:Key to My Soul seisuga 26.10.2017.
Lõuna-Banati ringkond

Lõuna-Banati ringkond on ringkond Serbia autonoomses piirkonnas Vojvodinas. Ringkond jaguneb halduslikult kaheksaks omavalitsuseks: Alibunar Bela Crkva Kovačica Kovin Opovo Pančevo Plandište Vršac 2002. aasta rahvaloenduse andmetel oli ringkonna elanikest serblasi 220 641 (70,28%), rumeenlasi 21 618 (6,88%), ungarlasi 15 444 (4,91%), slovakke 15 212 (4,84%), makedoonlasi 7636 (2,43%) ja mustlasi 6268 (1,99%).
Sremi ringkond

Sremi ringkond on ringkond Serbia autonoomses piirkonnas Vojvodinas. Ringkond jaguneb halduslikult seitsmeks omavalitsuseks: Šid Inđija Sremska Mitrovica Irig Ruma Stara Pazova Pećinci 2002. aasta rahvaloenduse andmetel oli ringkonna elanikest serblasi 84,5%, horvaate 3,13%, slovakke 2,78%, jugoslaavlasi 1,52% ja ungarlasi 1,26%.
Marie-Adélaïde (Savoia printsess)

Marie-Adélaïde (Maria Adelaide; 6. detsember 1685 – 12. veebruar 1712) oli Savoia hertsogi Vittorio Amedeo II ja Orléansi Anne Marie tütar. 7. detsembril 1697 abiellus Marie Adélaide Burgundia hertsogi Louis'ga, kes oli Prantsuse troonipärimisjärjekorras oma vanaisa Louis XIV järel teisel kohal. Kuigi abielu oli poliitiline, armusid abikaasad teineteisesse. Louis (1704–1705), Bretagne'i hertsog Louis (1707–1712), dofään ehk Prantsuse kroonprints Louis XV (1710–1774) 14. aprillil 1711 pärast Louis XIV surma sai Louis'st dofään, kuid abikaasad surid 1712. aasta alguses punetistesse. Samal aastal suri punetistesse ka nende teine poeg ning troonile tõusis kolmas poeg.
Kivijärv

Kivijärv on mitme Eesti järve nimi: Kivijärv asub Tartumaal Kambja vallas. Pillapalu Kivijärv asub Harjumaal Anija vallas. Laiuse Kivijärv Jõgevamaal Jõgeva vallas. Holvandi Kivijärv asub Põlvamaal Põlva vallas. Osula Kivijärv asub Võrumaal Võru vallas. Kivijärv on mitme Eesti järve nimevariant: Rahtla Kivijärv asub Saaremaal Saaremaa vallas. Kauksi paisjärv asub Põlvamaal Põlva vallas. Raku järv asub Tallinna linnas. Ruusmetsa järv asub Saaremaal Saaremaa vallas.
Naughty but Nice

"Naughty but Nice" on Sarah Connori neljas stuudioalbum, mis ilmus 21. märts 2005. "Living to Love You" "Paradise" (featuring Mr. Freeman) "From Zero to Hero" "I Just Started Being Bad" "Thank You" "You're the Kinda Man" "One More Night" (Part II of the Osla Suite Trilogy) "Keep Imagining" "Happy Anniversary" "You Are My Desire" "Change" "Dolce Vita" "Call Me" "Ohhh (Private Party)" "From Zero to Hero" (Extended Remix)
Kodijärv

Kodijärv on mitme järve nimi ja nimevariant: Väike Kodijärv asub Tartumaal Kambja vallas. Suur Kodijärv (põhinimega Kivijärv) asub Tartumaal Kambja vallas. Ristimurru Kodijärv (põhinimega Ristimuru Kogrijärv) asub Tartu maakonnas Tartu vallas. Kodijärv (vene keeles Кодьярви) asub Karjala lõunaosas.
Unbelievable

"Unbelievable" on EMFi laul, mis ilmus nende debüütalbumil Schubert Dip 1991. aastal. 20. juulil 1991 tõusis Unbelievable USAs Billboardi edetabeli tippu.
María Luisa (Hispaania kuninganna)

María Luisa (Maria Luisa; 17. september 1688 – 14. veebruar 1714) oli Savoia hertsogi Vittorio Amedeo II ja Orléansi Anne Marie tütar. 2. novembril 1701 abiellus Maria Luisa oma õemehe noorima venna, Hispaania kuninga Felipe V-ga. María Luisa oli kuningannana väga populaarne ja armastatud. Luis I, Hispaania kuningas (25. august 1707 – 31. august 1724) Felipe Luis (2. juuli 1709 – 8. juuli 1709) Felipe Pedro (7. juuni 1712 – 29. detsember 1719) Fernando VI, Hispaania kuningas (23. september 1713 – 10. august 1759)
Kodijärve Kivijärv

Kivijärv (ka Kodijärve Kivijärv, Kodijärv, Mäejärv, Mäekivi järv, Suur Kodijärv) on järv Tartumaal Kambja vallas. Järv asub Otepää kõrgustikul, Pangodi järvest 0,5 km lõuna pool, ja 150 meetri kaugusel Väikesest Kodijärvest. Järve kaldad on valdavalt lausad. Järve lääneotsas leidub õõtsikut. Taimestik on liikide arvu poolest keskmine: esineb 17 liiki makrofüüte. Kaladest domineerib särg ja ahven, mõnevõrra vähem on haugi. Püütud on muu hulgas ka linaskit, kokre, lutsu, kiiska. Kivijärv Eesti looduse infosüsteemis
Mäealuse maastikukaitseala

Mäealuse maastikukaitseala asub Viimsi poolsaarel Viimsi valla territooriumil. Kaitseala suurus on 580 hektarit, mis hõlmab valla territooriumist peaaegu 10 %. Kaitseala staatus saadi 2005. aastal. Maastikukaitseala loodi Põhja-Eesti klindi, soo- ja pangametsakoosluste ning pärandkultuurmaastiku kaitsmise eesmärgil. Kaitseala koosneb kahest lahustükist – Mäealuse ja Soosepa piiranguvööndist. Esimeses piiranguvööndis on peaeesmärgiks säilitada pangaaluseid metsakooslusi ja omaaegseid piirkonnale omaseid karjamaid ja -metsi, mis on pesitsus- ja puhkepaigaks paljudele rändlindudele. Metsakooslustes leidub ka haruldasi taimeliiki, samuti pakub mets elamispaika suurematele imetajatele, nagu põder ja metskits. Soosepa piiranguvööndis kaitstakse peamiselt sookoosluseid. Sealsete soode vanused on üle 8000 aasta.
Eesti hiidrahnude loend

Siin on loetletud Eesti hiidrahne. Nimekiri ei ole täielik. Eestis on kokku ligi 150 hiidrahnu, mille ümbermõõt on vähemalt 25 meetrit või läbimõõt vähemalt 10 meetrit. Hiidrahnude mõõtmete allikaks on Enn Pirruse raamat "Hiidrahnud Eestis", kui pole viidatud teisiti. Rahnud on järjestatud maapealse osa ruumala järgi. Välja on jäetud veealune Toodrikivi. Teiste näitajate järgi saab hiidrahne järjestada antud näitaja kõrval paiknevale kastile klõpsates. Kuigi Pirrus (2009) Lisas 1 on pikkuseks antud 12,1 m, siis ürglooduse objekti sissekande põhjal pärineb see pikkus 1986. aastast ning E. Pirrus 2000. aastal saanud tulemuseks 11,6 m. Kivi kõrgus ja ümbermõõt on Lisas 1 olevas tabelis antud 2000. aasta tulemustele vastavalt. Seega on ka siin antud pikkusena 2000. aasta tulemus. Kuigi Pirrus (2009) Lisas 1 on laiuseks antud 9,7 m, siis ürglooduse objekti sissekande põhjal pärineb see pikkus 1986. aastast ning E. Pirrus 2000. aastal saanud tulemuseks 10,5 m. Kivi kõrgus ja ümbermõõt on Lisas 1 olevas tabelis antud 2000. aasta tulemustele vastavalt. Seega on ka siin antud pikkusena 2000. aasta tulemus. Ürglooduse objekti sissekandes on sarnaste joonmõõtmete juures antud ruumalaks kõigest 199 m³. Pirrus (2009) Tabelis 2 on mahu väärtuse juures küsimärk. Viiding (1986) on andnud mahuks 300 m³. Võimalik, et Pirrus (2009) Lisas 1 on trükiviga ning õige maht on 294 m³. Kõik teised mahud on seal täpselt samad nagu A. Kumari Eesti Looduses ilmunud artiklites "Kümme suuremat rändrahnu" (7/1979) ja "Suurte rändrahnude teine kümme" (10/1981). Samuti on Ürglooduse raamatu sissekandes antud Ojakivi mahuks 294 m³. Ürglooduse objekti sissekande põhjal kajastavad esitatud mõõtmed vaid rahnu suuremat, läänepoolset osa Pirrus (2009) Lisas 1 on mahuna kirjas 242 m³, kuid ürglooduse objekti sissekande põhjal pärineb see maht A. Kumari mõõtmisest 1978. aastast, samas 1987. aastal mõõtis rahnu üle P. Kohava. Ülejäänud rahnu mõõtmed Lisa 1 tabelis vastavad 1987. aasta mõõtmisele, seega on siin tabelis ka mahuks märgitud 1987. aastal saadud tulemus. Pirrus (2009) Lisas 1 on laiusena kirjas 7,1 m, kuid ürglooduse objekti sissekandes on märgitud, et E. Pirrus mõõtis 2003. aastal laiuseks 5,6 m. Ülejäänud Lisas 1 olevad mõõtmed kattuvad ürglooduse raamatu sissekandega. Seega on siin tabelis kirjas ürglooduse objekti sissekandes olev laius. Eesti rändrahnude loend Eestimaa suured kivid Suuroja, Martin; Suuroja, Kalle (2022). "Mitu hiidrahnu on Eestis?". Eesti Loodus (2): 20–23. Pirrus, Enn (2009). Eestimaa suured kivid. Tallinn: Teaduste Akadeemia Kirjastus. Viiding, Herbert (1986). Suurte rändrahnude kirjeldamise juhend. - Abiks loodusevaatlejale, 85. Tartu: Eesti Teaduste Akadeemia. "Augu Suurkivi". EELIS Infoleht. Vaadatud 25.12.2022. "Tiirukivi Viinistus". EELIS Infoleht. Vaadatud 25.12.2022. "Mustkivi". EELIS Infoleht. Vaadatud 25.12.2022. "Truumanni kivid". EELIS Infoleht. Vaadatud 25.12.2022. "Rooslepa Laevarahn". EELIS Infoleht. Vaadatud 26.12.2022. "Kõrkvere Aavakivi". EELIS Infoleht. Vaadatud 30.12.2022. "Kaarnakivi". EELIS Infoleht. Vaadatud 25.12.2022. "Soo-otsa rändrahn". EELIS Infoleht. Vaadatud 26.12.2022.
Hiidrahn

Hiidrahn on rändrahn ümbermõõduga 25 või enam meetrit või ühe läbiva mõõtmega, mis on 10 või rohkem meetrit. Hiidrahnude maht jääb vahemikku 100 kuni 1200 m3, kuid nende allapoole maapinda või merepõhja jäävat osa on raske määratleda. Eesti ala suurim hiidrahn on Toodrikivi Keibu lahes Läänemaa põhjaranniku lähedal, kuid see jääb tervenisti allapoole merepinda ja selle täpsed mõõtmed pole teada. Hiidrahne on Eestis umbes 150, kogu ülejäänud Euroopa jäätumisalal aga vaid kümmekond. Suuroja, Martin; Suuroja, Kalle (2022). "Mitu hiidrahnu on Eestis?". Eesti Loodus (2): 20–23. Eesti hiidrahnude loend Kalle Suuroja, "Hiidrahnud". Kirjastus Geotrail, Tallinn 2008, 192 lk Enn Pirrus, "Eestimaa suured kivid". Teaduste Akadeemia kirjastus, Tallinn 2009, 120 lk Rändrahnudelt rikkaim maa Euroopas Loodus, 1/2006 "Mitu hiidrahnu on Eestis?" Eesti Loodus, 28. veebruar 2022
Heli põhinimetus

Heli põhinimetus on tähtnimetusi kasutavas kõrgustähistuses ühetäheline nimetus (välja arvatud b) ja silpnimetusi kasutavas kõrgustähistuses ühesilbiline nimetus. Kummaski tähistuses on erinevaid põhinimetusi 7 ehk iga alusheli jaoks. Heli põhinimetused tähtnimetustega on c, d, e, f, g, a, h, silpnimetustega do, re, mi, fa, sol, la, si. Heli tulendnimetus
Mary Tudor (Prantsusmaa kuninganna)

Mary Tudor, Prantsusmaa kuninganna, Suffolki hertsoginna (18. märts 1496 – 25. juuni 1533) oli Henry VII ja Yorki Elizabethi tütar ning Henry VIII noorem õde. 1514–1515 oli ta abielus Louis XII ja 1515–1533 Suffolki hertsogi Charles Brandoniga. Oma vanima tütre Francesi kaudu oli Mary leedi Jane Grey vanaema. Grey oli üheksa päeva de facto Inglismaa kuninganna. Mary oli väga lähedane oma venna Henry VIII-ga, kes nimetas tema järgi oma tütre, tulevase kuninganna Mary. Detsembris 1507 kihlati Mary Burgundia Charlesiga, kuid poliitiliste sündmuste tõttu kihlus katkestati. Selle asemel hakkas kardinal Wolsey pidama läbirääkimisi Prantsusmaaga ja 9. oktoobril 1514 abiellus 18aastane Mary 52aastase Louis XII-ga. Laulatus toimus Abbeville'is. Kuna kuningal polnud eelmistest abieludest poegi, oli abielu esmane eesmärk saada poeg. Louis XII suri 1. jaanuaril 1515, vähem kui kolm kuud pärast Maryga abiellumist. Sellest liidust ei sündinud lapsi. Mary oli Charles Brandonisse armunud juba Prantsuse kuningannana ning tema tunnetest teadis ka Henry VIII, kes tahtis Mary võimalikust uuest abielust kasu lõigata. Kui ta saatis Charles Brandoni jaanuaris 1515 Prantsusmaale Mary järele, võttis ta mehelt lubaduse Maryga mitte kihluda. Sellest hoolimata abiellusid Mary ja Charles Brandon salaja Prantsusmaal 3. märtsil 1515. Kuna Mary oli printsess ja abieluks polnud luba, oli tegu reetmisega. Kuningas solvus ja riiginõukogu nõudis, et Charles Brandon hukataks. Kuid Robert Wolsey sekkumise ja Henry VIII poolehoiu tõttu jäeti mees suure rahatrahvi hinnaga ellu. Mary ja Charles Brandoni laulatus toimus 13. mail 1515 Greenwich'i palees. Neil sündis neli last. Pärast abielu elas Mary peamiselt Suffolkis Westhorpe Hallis. Henry Brandon (11. märts 1516 – 1522) Leedi Frances Brandon (16. juuli 1517 – 20. november 1559), abiellus Dorseti markii Henry Greyga, leedi Jane Grey ema. Leedi Eleanor Brandon (1519 – 27. september 1547), abiellus Cumberlandi hertsog Henry Cliffordiga. Henry Brandon, Lincolni hertsog (1523 – märts 1534) Mary ja Charlesi kaht poega, mõlemal nimeks Henry, peetakse ekslikult tihti samaks inimeseks. Mõlemad pojad surid lapsena. Suhted Mary ja Henry VIII vahel läksid pingeliseks 1520. aastate lõpus, mil Mary suhtus väga vaenulikult Henry VIII plaani tühistada oma abielu Aragóni Catherine'iga, kes oli Mary kauaaegne sõbranna. Samuti ei meeldinud Maryle tulevane kuninganna Anne Boleyn, keda ta esimest korda kohtas Prantsusmaal. Mary suri 25. juunil 1533 Westhorpe Hallis Westhorpe'is Suffolkis ning maeti Bury St Edmundsi kloostrisse Suffolkis. Kui klooster restauratsiooni ajal lammutati, viidi Mary surnukeha lähedal asuvasse St. Mary kirikusse. "When Knighthood Was in Flower" (1922, tummfilm), peaosas Marion Davies "The Sword and the Rose" (1953), peaosades Glynis Johns ja Richard Todds "The Tudors" (1. aprill 2007 – 20. juuni 2010, seriaal) "Mary, Queen of France" (romaan), Jean Plaidy "The Reluctant Queen" (romaan), Molly Costain Haycraft "Princess of Desire" (romaan), Maureen Peters "The Last Boleyn" (romaan), Karen Harper
Tornijärv

Tornijärv (ka: Lükardi järv, Torni järv) asub Valgamaal Otepää vallas Kääriku külas. Järv asub Otepää kõrgustikul. Järve kaldad on lausad, kohati liivased, kruusased või mudased. Taimestik on liikide arvu poolest keskmine: esineb 19 liiki makrofüüte. Kaladest domineerivad särg ja ahven, mõnevõrra vähem on hauge, latikat, kiiska, roosärge, linaskit ja mudamaimu. Tornijärv Eesti looduse infosüsteemis (vaadatud 8. veebruaril 2015)